stanford-oval/wikipedia huggingface dataset:
מהדורת החדשות המרכזית של ערוץ 13

| --- | --- |

 סוגה:  חדשות ואקטואליה
 יוצרים:  חדשות 13   ערוץ 13
 מנחים:  אודי סגל (1 במרץ 2020 - הווה) דוריה למפל (פברואר 2025 - הווה)  נגה ניר נאמן (19 ביולי 2016 - הווה)   מנחים בעבר:   יעקב אילון (28 בינואר 2002 - 29 באפריל 2012)   מיקי חיימוביץ' (2 בפברואר 2003 - 6 ביוני 2011)   תמר איש שלום (13 ביוני 2011 - 24 בינואר 2022)   גיא זהר (3 במאי 2012–2013)   טלי מורנו (10 בספטמבר 2013–2020)   אושרת קוטלר (29 בינואר 2014–2019) הילה קורח (30 בינואר 2022 - 30 בינואר 2025)
 משתתפים:  כתבי ופרשני חדשות 13
 פרסים:  3 פרסי האקדמיה בקטגוריה "מהדורת החדשות הטובה ביותר"
 ארץ מקור:  ישראל
 שפות:  עברית
 תוכנית המשך:  תחזית 13   ברקוד   אנליסט   חדר מצב
 הפקה
 חברת הפקה:  חדשות 13
 עורכים:  הדר שיפר
 אתר צילומים:  אולפני "חדשות 13", גבעתיים (2003–2012, 2019–2020)  אולפני הבירה, ירושלים (2013–2019)  אולפני נווה אילן (2020–)
 מוזיקה:  עירד אשל
 אורך פרק:  60-75 דקות
 שידור
 רשת שידור:  ערוץ עשר (28 בינואר 2002 – 15 בינואר 2019)   ערוץ 13 (16 בינואר 2019 –)
 פורמט (תמונה):  מ-1 במרץ 2016 פורמט 16:9
 תקופת שידור מקורית:  28 בינואר 2002 – הווה
 קישורים חיצוניים
 דף התוכנית ב-IMDb
מהדורת החדשות המרכזית של ערוץ 13, המכונה גם בקיצור "חדשות 13" (בעבר נקראה "החדשות 13" "חדשות עשר" ו"חדשות 10"), היא תוכנית הדגל של חברת החדשות "חדשות 13". המהדורה משודרת בערוץ 13 (עד 15 בינואר 2019 שודרה בערוץ עשר) בימים ראשון עד חמישי בשעה שמונה בערב ונמשכת על פי רוב כשעה. בתוכנית מוצגות ידיעות האקטואליה של אותו היום מישראל ומהעולם.
בעברה שודרה גם ברדיו קול רגע עד סיום שידורי "חדשות 13" ברדיו האזורי. מ-2020 המהדורה משודרת בגלי צה"ל.
את המהדורה מגישים דוריה למפל ואודי סגל, ומחליפה את למפל וסגל לסירוגין נגה ניר נאמן. העורך הראשי של המהדורה הוא הדר שיפר.
המהדורה זכתה בפרסי "מהדורת החדשות הטובה ביותר" לשנים 2015, 2016, 2017 ו-2019 בטקסי פרס האקדמיה הישראלית לטלוויזיה.
עד 16 בינואר 2019 שודרה המהדורה בשם "חדשות עשר" בערוץ עשר מאז 2002, ובעקבות המיזוג של רשת עם הערוץ – המהדורה המרכזית, יחד עם חלק מתוכניות חברת החדשות, עברו לשדר מאז בערוץ 13.
מבנה המהדורה

המהדורה נפתחת בכותרות, שכוללות את הסיפורים המרכזיים של התוכנית. בראשית השידור מובאות החדשות העיקריות של היום, ובהמשך עוברים לחדשות מתחומים נוספים ובהם ענייני תרבות ופנאי. את הכתבות מקדימים המגישים בדברי קריינות. לעיתים, קודם לשידורה של כתבה או לאחריה, ניתן דיווח מפיו של פרשן או כתב. לעיתים רחוקות יחסית מתקיים ראיון במהדורה המרכזית. במסגרת המהדורה משודרים מספר מקבצי פרסומות וקדימונים. את המהדורה חותמת תחזית מזג האוויר.
לפני מלחמת חרבות ברזל, המהדורה התארכה עקב פיגוע או מבצע צבאי, אך במלחמה היא מתארכת עקב מתיחות גבוהה במיוחד, חיסול של בכיר אויב או חזרת שבויים (במצבים אלו לרוב אין שידור כתבות כלל והמהדורה היא מעיין גל פתוח). המהדורה יכולה גם להתקצר בגלל אילוצי שידור כגון משחק כדורגל.
בימי שישי משודרת במשבצת השידור של המהדורה המרכזית "זמן שישי" בהגשת נטעלי שם טוב ובימי שבת, התוכנית "מהדורת השבת" עם דוריה למפל. שתי התוכניות מציגות גם הן, בדומה למהדורה המרכזית בימי חול, סיכום של חדשות היום, אך הן נושאות אופי מגזיני יותר, מהטעם שבסופי שבוע יש פחות דיווחים חדשותיים. בערבי חג ובמוצאי חג משודרת לרוב מהדורת חדשות קצרה יותר במתכונת שונה מהרגיל.
ראו גם

מהדורת חדשות מרכזית
הערות שוליים

↑   נועה פרייס‏, הזוכים הגדולים בטקס פרסי הטלוויזיה: ערוץ 10, "פאודה" ו"שטיסל", באתר וואלה, 10 ביוני 2016
איתי שטרן, טקס פרסי הטלוויזיה: "פאודה" ו"שטיסל" קטפו שישה פרסים כל אחת, באתר הארץ, 10 ביוני 2016
↑  שגיא בן נון‏, "פאודה" היא הזוכה הגדולה בטקס פרסי הטלוויזיה 2018, באתר וואלה, 9 במרץ 2018
↑  רועי ברק, ‏מהדורת חדשות 10 תשודר מהערב מאולפני JCS בירושלים, באתר גלובס, 1 בינואר 2012
↑  אלכסנדר כץ, טלטלה ב"חדשות 10": עורך המהדורה המרכזית ישראל טויטו פורש - ברוך שי יחליפו, באתר אייס, 24 באוגוסט 2015
↑  מעריב אונליין, ‏טלי מורנו פוטרה מהגשת החדשות בערוץ 13, באתר מעריב אונליין, 29 ביוני 2020
↑  ענת ביין-לובוביץ', ‏תמר איש שלום עוזבת את המהדורה המרכזית של חדשות 13, באתר גלובס, 21 בדצמבר 2021
אמאדו דיה בה

אמאדו דיה בה (בצרפתית: Amadou Dia Ba) הוא ספורטאי עבר סנגלי. זוכה מדליית כסף בריצת 400 מטר משוכות (אולימפיאדת סיאול 1988). נכון ל-2024 זוהי המדליה האולימפית באתלטיקה היחידה בה זכתה סנגל. דיה בה הרבה להתחרות בתחרויות באפריקה וזכה בשמונה מדליות זהב באליפות אפריקה באתלטיקה ובמשחקי אפריקה.
הקריירה הספורטיבית של דיה בה החלה ב-1978 ונמשכה עד 1992 כשבמהלך תקופה זו השתתף בשלוש אולימפיאדות וזכה במדליית כסף אולימפית. הקריירה הספורטיבית שלו הסתיימה ב-1992 לאחר שסבל באותה שנה מקרע בגיד אכילס.
לאחר פרישתו מספורט תחרותי מונה למאמן נבחרת סנגל במירוץ שליחים 4X400 מטר לקראת אולימפיאדת אטלנטה (1996). ב-1997 מונה למאמן נבחרת האתלטיקה של ערב הסעודית (תפקיד אותו מילא עד שנת 2000). ממלא כיום תפקידי הנהלה בתחום הספורט וביניהם סגן הנשיא של התאחדות האולימפיים העולמית, חבר הוועד המנהל של הוועד האולימפי הלאומי של סנגל וחבר הוועד המנהל של איגוד הוועדים הוועדים האולימפיים הלאומיים של אפריקה.
קריירה ספורטיבית > 1978

במשחקי אפריקה (אנ') שנערכו באלג'יר, אלג'יריה זכה דיה בה במדליית ארד בקפיצה לגובה בתוצאה של 2.08 מטר אחרי פול נגדג'דום (אנ') מצ'אד (שיא משחקים - 2.16 מטר) ועבדול חמיד סהיל (אנ') מאלג'יריה (2.14 מטר).
קריירה ספורטיבית > 1982

באליפות אפריקה באתלטיקה (אנ') שנערכה בקהיר, מצרים זכה בשלוש מדליות: במדליית זהב בריצת 400 מטר בתוצאה של 45.8 שניות לפני ג'יימס אטוטי (אנ') מקניה (45.9 שניות) ומייק אוקוט (אנ') מאוגנדה (46.2 שניות), במדליית זהב בריצת 400 מטר משוכות בשיא אליפות של 49.55 שניות לפני פטר ראווהמוהנדה (אנ') מאוגנדה (49.85 שניות) ומשק מוניורו (אנ') מקניה (51.69 שניות) ובמדליית כסף, יחד עם נבחרת סנגל, במרוץ שליחים 4X400 מטר בתוצאה של 3:05.75 דקות אחרי נבחרת קניה (שיא משחקים - 3:05.61 דקות) ולפני נבחרת אוגנדה (3:06.82 דקות)
קריירה ספורטיבית > 1983

באוניברסיאדה שנערכה באדמונטון, קנדה זכה במדליית כסף בריצת 400 מטר משוכות בתוצאה של 49.94 שניות אחרי אלכסנדר קרלוב (אנ') מברית המועצות (49.41 שניות) ולפני דייוויד פטריק (אנ') מארצות הברית (50.28 שניות). כמו כן סיים, עם נבחרת סנגל, את מרוץ השליחים 4X400 מטר במקום השביעי בתוצאה של 3:10.40 דקות.
באליפות העולם באתלטיקה שנערכה בהלסינקי, פינלנד סיים במקום השביעי בריצת 400 מטר משוכות בתוצאה של 49.61 שניות. כמו כן היה שותף לנבחרת סנגל במירוץ שליחים 4X400 מטר אך הנבחרת לא עלתה לגמר.
קריירה ספורטיבית > 1984

באליפות אפריקה באתלטיקה (אנ') שנערכה ברבאט, מרוקו זכה בשתי מדליות זהב: בריצת 400 מטר משוכות בשיא אליפות של 49.30 שניות לפני הנרי אמיקה (אנ') מניגריה (49.95 שניות) ואחמד גאנם (אנ') ממצרים (50.77 שניות) ויחד עם נבחרת סנגל במרוץ שליחים 4X400 מטר בשיא משחקים של 3:04.76 דקות לפני נבחרות ניגריה (3:04.85 דקות) וקניה (3:06.73 דקות)
באולימפיאדת לוס אנג'לס סיים את ריצת 400 מטר משוכות במקום החמישי בתוצאה של 49.28 שניות.
קריירה ספורטיבית > 1985

באליפות אפריקה באתלטיקה (אנ') שנערכה בקהיר, מצרים זכה במדליית זהב בריצת 400 מטר משוכות בשיא משחקים של 48.29 שניות לפני הנרי אמיקה (אנ') מניגריה (49.16 שניות) ורנה מלדג'ה (אנ') מחוף השנהב (49.59 שניות) ובמדליית ארד, עם נבחרת סנגל, במירוץ שליחים 4X400 מטר בתוצאה של 3:07.94 דקות אחרי נבחרות קניה (3:01.86 דקות) וניגריה (3:05.51 דקות).
במשחקים העולמיים באולם שנערכה בפריז, צרפת סיים רביעי בגמר ריצת 400 מטר בשיא לאומי של 46.94 שניות.
קריירה ספורטיבית > 1986

במשחקי הרצון הטוב (אנ') שנערכו במוסקבה, ברית המועצות סיים במקום הרביעי בריצת 400 מטר משוכות בתוצאה של 48.73 שניות.
קריירה ספורטיבית > 1987

באליפות העולם באתלטיקה שנערכה ברומא, איטליה סיים חמישי בריצת 400 מטר משוכות בתוצאה של 48.37 שניות.
במשחקי אפריקה (אנ') שנערכו בניירובי, קניה זכה במדליית זהב בריצת 400 מטר משוכות בשיא משחקים של 48.03 שניות לפני שם אוצ'קו מקניה (48.97 שניות) והנרי אמיקה (אנ') מניגריה (49.08 שניות).
קריירה ספורטיבית > 1988

באולימפיאדת סיאול זכה במדליית כסףב בריצת 400 מטר משוכות בשיא לאומי של 47.23 שניות אחרי אנדרה פיליפס מארצות הברית (שיא אולימפי - 47.19 שניות) ולפני אדווין מוזס מארצות הברית (47.56 שניות). בנוסף, התחרה, יחד עם נבחרת סנגל, במירוץ שליחים 4X400 מטר אך הנבחרת לא עלתה לגמר. בטקס הפתיחה של האולימפיאדה היה דיה בה נושא הדגל של נבחרת סנגל.
באליפות אפריקה באתלטיקה (אנ') שנערכה באנבה (אנ'), אלג'יריה זכה במדליית זהב בריצת 400 מטר משוכות (48.81 שניות) לפני הנרי אמיקה (אנ') מניגריה (49.36 שניות) וחמידו מביי (אנ') מסנגל (50.27 שניות).
בתחרות הפרס הגדול (אנ') שנערכה במערב ברלין, גרמניה זכה במדליית כסף בריצת 400 מטר משוכות בתוצאה של 49.50 שניות אחרי דני האריס מארצות הברית (49.29 שניות) ולפני דייוויד פטריק (אנ') מארצות הברית (49.54 שניות).
קריירה ספורטיבית > 1989

במשחקים הפרנקופוניים (אנ') שנערכו בקזבלנקה ורבט, מרוקו זכה במדליית זהב בריצת 400 מטר משוכות (49.47 שניות) לפני פיליפ גוניגם (Philippe Gonigam) מצרפת (49.89 שניות) וג'ון גראהאם (אנ') מקנדה (50.12 שניות).
קריירה ספורטיבית > 1991

באליפות העולם באתלטיקה שנערכה בטוקיו, יפן התחרה בריצת 400 מטר משוכות אך לא עלה למקצה הגמר.
במשחקי אפריקה (אנ') שנערכו בקהיר, מצרים זכה במדליית ארד בריצת 400 מטר משוכות בתוצאה של 49.12 שניות אחרי הקנייתים אריק קטר (אנ') (48.95 שניות) וגדעון יגו (אנ') (49.09 שניות).
קריירה ספורטיבית > 1992

באולימפיאדת ברצלונה התחרה בריצת 400 מטר משוכות אך לא נצליח לעלות לגמר.
באליפות אפריקה באתלטיקה (אנ') שנערכה במאוריציוס זכה במדליית כסף בריצת 400 מטר משוכות בתוצאה של 49.71 שניות אחרי דרייז פורסטר (אנ') מגרום אפריקה (49.66 שניות) ולפני היוברט רקוטומבלונטסואה (Hubert Rakotombélontsoa) ממדגסקר.
הערות שוליים

↑  זכיית סנגל במדליות אולימפיות באתלטיקה, באתר BBC,‏ 3 באוגוסט 2020
↑  אמאדו דיה בה, באתר jeux.francophonie.org
| --- | --- |
בקרת זהויות :  GND: 1276657676  World Athletics: 14345943  VIAF: 659167265480372610005   WorldCat (עם VIAF): 659167265480372610005
ישראל גנץ

מנחם ישראל גנץ (נולד בכ"ו באדר א' ה'תשל"ח, 5 במרץ 1978) הוא ראש המועצה האזורית מטה בנימין וראש מועצת יש"ע.
ישראל גנץ במפגש עם נשיא המדינה ראובן ריבלין ומנהיגות ברשויות המקומיות. הוקרה על עשייתם למען הציבור בתקופת המאבק בנגיף הקורונה, ינואר 2021
ביוגרפיה

נולד לרב חיים גנץ וימימה. אביו הוא ראש ישיבת מעלה אליהו בתל אביב וממקימי ישיבת שבי חברון. אמו, ימימה (לבית איגרא) היא פסיכולוגית. ישראל גדל בימית, ולאחר הפינוי עבר עם משפחתו לקריית ארבע, שם חי 17 שנים.
עם סיום לימודיו בישיבת ירושלים לצעירים (ישל"צ) החל את מסלול ההסדר ב"ישיבת דימונה"-"מצפה רמון" ושירת בחטיבת גבעתי כלוחם ומפקד. לאחר שירותו הצבאי למד דיינות כ-8 שנים בכולל הדיינות בפסגות, ומאז מתגורר בפסגות.
גנץ למד תואר ראשון בכלכלה ומנהל עסקים באוניברסיטת אריאל, ותואר שני במנהל עסקים בהתמחות במימון ואסטרטגיה באוניברסיטה העברית בירושלים.
משמש שנים רבות כחובש ונהג אמבולנס במד"א וכונן באיחוד הצלה, מתאמן בג'ו ג'וטסו ובעל חגורה שחורה.
פעילותו

גנץ חבר בפורום למנהיגות צעירה בו חברים מנהיגים וכלכלנים בולטים מכל הזרמים.
בשנת 2007 החל לכהן כחבר מליאת המועצה האזורית מטה בנימין, חבר הנהלת המועצה, חבר הנהלת מתנ"ס בנימין וחבר ועדת המכרזים של המועצה. בין השאר שימש כמנהל פרויקטים בעמותת אלע"ד וכעוזרו של דוד בארי.
בשנת 2013 התמנה לתפקיד סגן וממלא מקום ראש המועצה האזורית מטה בנימין תחת ראש המועצה אבי רואה. בנוסף, גנץ היה אמון במועצה על תחום הפיתוח הפיסי. במהלך תפקידו, ניהל את יישום החלטת הממשלה מס' 2583 להקמת היישוב עמיחי למפוני עמונה.
לקראת הבחירות לרשויות המקומיות ב-2018 הכריז על התמודדותו לראשות המועצה האזורית מטה בנימין. בבחירות המונציפאליות שהתקיימו ב-30 באוקטובר 2018 גבר על שילה אדלר, ונבחר לתפקיד ראש המועצה.
בבחירות לראשות מועצת מטה בנימין ב־2024 נבחר גנץ לכהונה נוספת כמועמד יחיד.
ב-6 במאי 2024 נבחר לראש מועצת יש"ע.
הערות שוליים

↑  אתר הפורום למנהיגות צעירה
↑  הקמת יישוב ואתר מגורים זמני למפוני עמונה במועצה האזורית מטה בנימין
1 2  עטרה גרמן, ‏גנץ הודיע: "מתמודד על ראשות מועצת בנימין", באתר "סרוגים", 31 במאי 2018
↑  יוני קמפינסקי, ישראל גנץ ניצח בבנימין, באתר ערוץ 7, 31 באוקטובר 2018.
↑  קובי אלירז פורש מהמירוץ לראשות מועצת בנימין, באתר ערוץ 7, 27 בספטמבר 2023
↑  לא מעט "דם חדש", לצד שינויים דרמטיים: מפת תוצאות הבחירות המקומיות ביו"ש, באתר ynet, 28 בפברואר 2024
↑  חזקי ברוך, יו"ר מועצת יש"ע הבא: ישראל גנץ, באתר ערוץ 7, 6 במאי 2024
↑  שלמה פיוטרקובסקי, נבחרו 24 דיינים חדשים, באתר ערוץ 7, 6 בספטמבר 2018.
יעקב טולידאנו (צרפת)

ערך זה עוסק ברב יעקב טולידאנו מצרפת. אם התכוונתם לרב של תל אביב ושר הדתות בממשלת ישראל, ראו .
ערך זה עוסק ברב יעקב טולידאנו מצרפת. אם התכוונתם לרבה של מקנס, ואביו של רבי רפאל ברוך טולידאנו, ראו .
| --- | --- |

 לידה:  10 בספטמבר 1933 מקנס, מרוקו 
 פטירה:  27 בפברואר 1996 (בגיל 62) 
 השכלה:  ישיבת פוניבז' 
 תקופת הפעילות:  ? – 27 בפברואר 1996 
 אב:  רפאל ברוך טולדנו 
 
הרב יעקב טולידאנו (י"ט באלול תרצ"ג, ספטמבר 1933 – ז' באדר תשנ"ו, פברואר 1996) היה ראש ישיבת חזון ברוך בגני שבצרפת.
תולדותיו

נולד במקנס שבמרוקו, בנו הצעיר של הרב רפאל ברוך טולידאנו והרבנית רחל לבית עמאר. נקרא על שם סבו, הרב יעקב טולידאנו, אב בית דין של מקנס ומרקש. נשלח על ידי אביו ללמוד בישיבת תורת אמת בלונדון, שם למד אצל הרב יצחק צבי (זיידל) סמיאטיצקי, חתנו של ראש הישיבה הרב משה שניידר. לאחר מכן למד בישיבת פוניבז' בבני ברק. היה מתלמידיו הקרובים של הרב שך.
בשנת תשט"ו (1956) נישא למישל פיגלא פיקאר, בת למשפחה שמוצאה מחבל אלזס, מייסדת בית מדרש למורות בטנג'יר. לאחר נישואיו התגורר במשך כעשור באנגליה ולמד ב"כולל הרבנים" בגייטסהד.
בשנת תשכ"ז (1967), בעקבות גלי ההגירה של יהודים ממדינות צפון אפריקה לצרפת, החליט לעבור לשם כדי להקים מוסדות תורה וחינוך. הוא התגורר בעיירה וילמומבל שבמזרח פריז, שם הנהיג את הקהילה היהודית המקומית בעיירות רנסי וילמומבל וגני. בשנות ה-70 ייסד במקום את ישיבת חזון ברוך, על שם אביו, ועמד בראשה עד פטירתו. כמו כן הקים מוסדות לבנות, בראשות אשתו, ואת בית הספר 'מרכז התורה'.
הוציא לאור את הספר "חזון ברוך" הכולל מאמרים על התורה. לאחר פטירתו הוציאו בניו כרך נוסף בשם זה, משיעוריו על הש"ס.
היה מרבני ארגון מרביצי תורה, המאגד בתוכו אברכים ספרדים בעלי זיקה לעולם התורה הליטאי.
חיים אישיים

היה נשוי למישל, מילדיהם:
הרב יהודה - ממשיך את אביו בראשות ישיבת חזון ברוך.
בתו - אשת הרב יצחק סבאג, שממשיך את חותנו בהנהגת הקהילה.
הרב שלום - ר"מ בישיבת מאור התורה בירושלים.
הרב שמואל - ראש ישיבת רינת יעקב בבני ברק, הקרויה על שמו.
הרב נתן אהרון - ראש ישיבה לצעירים מעלות.
מתלמידיו

חתנו הרב יצחק סבאג, הוא המד"א והמו"ץ של הקהילת 'מרכז התורה' ברנסי ור"מ בישיבת חזון ברוך
הרב  שלום ביטאן, ראש ישיבת דעת חיים בירושלים (נכד אחותו)
הרב שמואל טולידאנו, ראש ישיבת ברית יעקב בירושלים (נכד אחותו)
הרב יעקב בן נאים, ראש ישיבת נחלת משה בירושלים (אחיינו)
הרב מרדכי רוטנברג, אב"ד אגודת הקהילות פריז
הערות שוליים

↑  יתד נאמן, י' באדר תשנ"ו
| --- | --- |
בקרת זהויות :  NLI: 987012332675905171  VIAF: 297795700   WorldCat (עם VIAF): 297795700 
המצבה מעל קברו של הרב טולידאנו
פנק

ערך זה עוסק במין של שועל. אם התכוונתם לסגנון מוזיקלי, ראו .
| פנק |
| --- | --- |
 
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: כלביים
סוג:: שועל
מין:: פנק
שם מדעי
 Vulpes zerda ‏צימרמן, 1780
תחום תפוצה


פֶנֶק או שועל המדבר[דרוש מקור][מפני ש...] (מערבית: فَنَك, תעתיק: פַנַכּ; אנגלית fennec; שם מדעי: Vulpes zerda; שם נרדף Fennecus zerda) הוא המין הקטן מכל השועלים ומכל המינים במשפחת הכלביים.
מאפיינים

משקלו הממוצע של פנק בוגר הוא כ־1 ק"ג. מזונו העיקרי הוא חרקים. אזורי המחיה הטבעיים שלו הם מדבריות צפון אפריקה (סהרה), חצי האי ערב וחצי האי סיני. גרעיני רבייה של הפנק הוקמו גם בערבה ובנגב על ידי גיורא אילני.
קרובו האבולוציוני הקרוב ביותר של הפנק הוא שועל צוקים, אולם הפנק שונה באופן מהותי משאר מיני השועלים, הן גנטית והן התנהגותית. לפנק 32 זוגות כרומוזומים, לעומת 35 ו־39 בשאר מיני השועלים. הפנק חי בלהקות, בעוד שאר מיני השועלים הם חיות מתבודדות.
לפנק דרכים רבות לשרוד במזג אוויר המדברי העוין. ביום הוא מתחפר במהירות בחולות ויוצר שם מנהרות המשמשות הגנה הן מטורפים והן מהשמש. הוא צד את טרפו בלילות. מזונו מורכב מכל הבא ליד, ומאחר שאינו יכול להיות בררן במדבר, הוא צד אף בעלי חיים הקרובים לגודלו, כגון נחשים ועקרבים. מזון שאינו נאכל בו־במקום נשמר במחילות.
סימן ההיכר של הפנק הוא אוזניו הגדולות במיוחד. בנוסף להיותו בעל חוש שמיעה מצוין, משמשות האוזניים לקירור גופו, בשל היותן משטח נרחב הבא במגע עם האוויר. הפנק כמעט ואינו מקרר את גופו כדרך הכלביים (על ידי הלחתה – אידוי מים מדרכי הנשימה), ומחקרים הראו כי בשיטה זו הוא חוסך נוזלים רבים. עיניו הגדולות והחומות ואפו הקטן משווים לו מראה גורי.
הפנק מסוגל לקפוץ ממצב מנוחה לגובה מטר. כך הוא יכול לתפוס חרקים במהירות, בלי להבריח אותם בתנועות מיותרות.
עונת הייחום מתרחשת בחודשים ינואר–פברואר. הזכר מגן על השטח באגרסיביות רבה ומונע כניסת זרים לתחומו. הוא חופר את המחילות בסביבות חודש מרץ, מעט לפני הולדת הצאצאים (2–5 גורים בהמלטה). הזכר הוא שמביא מזון לאם ולוולדות בזמן ההמלטה ולאחריה.
תמונות

פנק במנוחה
זוג שועלי פנק בארטיס
פנק בגן הזואולוגי של אוניברסיטת תל אביב
Vulpes zerda
הערות שוליים

↑  פנק באתר הרשימה האדומה של IUCN
↑  פֶנֶק במילון בעלי חיים: נכר (תשל"ב), 1972, באתר האקדמיה ללשון העברית לפי Fennecus zerda
1 2 3 4 5  "פֶנֶק" באנציקלופדיית החי והצומח של ארץ ישראל, כרך 7 – "יונקים", בעריכת ה. מנדלסון ויורם יום טוב, הוצאת משרד הביטחון, 1988, עמ' 199–200
1 2  פֶנֶק, אנציקלופדיה אביב חדש, כרך 14, עמ' 131‏, באתר "כותר"
| כַּלְבִּיִּים (מתת-משפחת הכלבים) |
| --- | --- | --- |
| שבט כלבים, תת-שבט כלבים ("דמויי-זאב") | סוג כלב, מינים: זאב מצוי · (תת-מין כלב הבית) • זאב ערבות • זאב אדמוני • זאב אלגונקווין • זאב חבשי • זאב זהוב אפריקאי • תן זהוב ♦ סוג ומין יחיד זאב טלוא ♦ סוג תן, מינים: תן שחור-גב • תן לבן-פס ♦ סוג ומין יחיד דול מצוי |   |
| שבט כלבים, תת-שבט כלביים דרום-אמריקאיים | סוג ומין יחיד זאב הרעמה ♦ סוג ומין יחיד זאב היער ♦ סוג שועל דרום אמריקאי, מינים: שועל הפמפס • שועל דרווין • שועל ארגנטינאי אפור • שועל ארגנטינאי לבן • שועל ערבות פרואני • שועל קולפאו ♦ סוג ומין יחיד שועל הסרטנים ♦ סוג ומין יחיד שועל קטן-אוזן |   |
| שבט שועלים אפורים | סוג שועל אפור, מינים: שועל אפור מצוי • שועל איים אפור |   |
| שבט שועלים | סוג שועל-רקון, מינים: שועל-רקון מצוי • שועל-רקון יפני ♦ סוג ומין יחיד שועל אוזנן ♦ סוג שועל (שועלים אמיתיים), מינים: שועל מצוי (אדום) • שועל פנק • שועל החולות • שועל הכף • שועל שלג • שועל צוקים • שועל בנגלי • שועל קורסאקי • שועל מקרוטיס • שועל מהיר • שועל חיוור • שועל חול טיבטי |   |
| --- | --- |
בקרת זהויות :  NLI: 987007529003205171  GND: 4153992-8  LCCN: sh85047799
כיסוי בזיקוביץ'

באנליזה מתמטית, כיסוי בזיקוביץ' של תת־קבוצה  S במרחב אוקלידי הוא כיסוי של  S על ידי כדורים פתוחים כך שכל נקודה של  S היא המרכז של כדור מהכיסוי.
משפט הכיסוי של בזיקוביץ' קובע שלכל מרחב אוקלידי  \mathbb {R} ^{N} יש קבוע  c_{N} שמקיים את התכונה הבאה:
לכל כיסוי בזיקוביץ'  F של קבוצה חסומה  E קיימות  c_{N} תת־קבוצות בנות־מנייה של  F שכל אחת מהן מורכבת מכדורים זרים, כך שאיחודן מכסה את  E.
את המשפט הוכיח המתמטיקאי הרוסי אברם סמוילוביץ' בזיקוביץ'.
הכללות

המשפט נכון גם כשהכדורים סגורים, וגם עבור קוביות. למעשה, הכללה שמצא A.P. Morse למשפט נותנת מגוון רחב של צורות אפשריות:
תהי  E קבוצה חסומה במרחב אוקלידי, ולכל נקודה  x של  A תהי  H קבוצה שמקיימת את שתי התכונות הבאות:
יש מספר חיובי  M שאינו תלוי ב- x, ויש כדור סגור  B סביב  x, כך ש- H מכילה את  B ומוכלת בכדור סביב  x שרדיוסו גדול פי  M מרדיוס  B.
לכל נקודה  z ב- H, הקבוצה  H מכילה את הקמור של הכדור  B שסופחה לו הנקודה  z.
אז אפשר לבחור מתוך משפחת הקבוצות הנתונה  c_{N} תת־משפחות שכל אחת מהן מורכבת מקבוצות זרות, כך שאיחודן מכסה את  E.
משפט הכיסוי נכון בכל מרחב נורמי מממד סופי, ואף לקבוצות  E שאינן חסומות, ובלבד שרדיוסי הכדורים שמכסים אותן חסומים.
הנחה זו על הרדיוסים היא נחוצה, כפי שניתן לראות מכיסוי הקרן  [0,\infty ] על ידי כל הכדורים שרדיוסם שווה למרכזם; אכן, במקרה זה כל אחת מהתת־קבוצות של הכיסוי חייבת להיות קטע בודד, אך כמות סופית של קטעים לא תוכל לכסות את כל הקרן.
שימוש

ניתן להוכיח בעזרת משפט הכיסוי חיזוק של משפט סארד: תהי  G קבוצה פתוחה במרחב אוקלידי, תהי  X קבוצה עם מידה חיצונית  m ותהי  f:G\to X פונקציה. נאמר שנקודה  x\in G היא נקודה קריטית של  f אם קיימת סדרת קוביות סביב  x שרדיוסן שואף לאפס כך ש m(f(Q_{n}))=o(v(Q_{n})) כאשר  v(Q_{n}) הוא נפח הקובייה. אז המידה של תמונת קבוצת הנקודות הקריטיות של  f היא אפס.
הוכחה: תהי  S קבוצה חסומה של נקודות קריטיות, מספיק להוכיח שהמידה של תמונת  S היא אפס. מספיק להוכיח שהיא קטנה כרצוננו, ולכן יהי  \epsilon  חיובי.  S חסומה ולכן מוכלת בקבוצה פתוחה וחסומה  U. תהי  x נקודה ב- S. כיוון ש- x היא נקודה קריטית נוכל (מהגדרת הסימון האסימפטוטי  o) למצוא קובייה סביבה שמוכלת ב- U ושנפחה גדול פי לפחות  {\frac {1}{\epsilon }} ממידת תמונתה. נתאים לכל נקודה את הקובייה שמצאנו, ונקבל כך כיסוי בזיקוביץ' של  S. לפי משפט הכיסוי נוכל לבחור משפחה בת־מנייה  Q_{k} מתוך הקוביות הללו שמכסה את  S כך שכל איבר של  S מופיע בלכל היותר  c_{N} מהקוביות הללו. המשפחה מוכלת כמובן ב- U, ולכן:
 m(f(S))\leq m(f(\bigcup Q_{k}))=m(\bigcup (f(Q_{k}))\leq \sum m(f(Q_{k}))\leq \sum \epsilon v(Q_{k})\leq c_{N}\epsilon v(\bigcup Q_{k})\leq c_{N}\epsilon v(U)
והביטוי האחרון קטן כרצוננו; מש"ל.
כביש 293

| --- | --- |

 מידע כללי
 סיווג:  כביש אזורי
 ציר:  כביש רוחב
 אורך:  18.5 ק"מ
 מיקום
 ערים ראשיות:  נתיבות
 נקודת התחלה:  צומת הגדי
 נקודת סיום:  מחלף קמה
 
 קואורדינטות:  31°26′05″N 34°40′35″E﻿ / ﻿31.434722222222°N 34.676388888889°E﻿ / 31.434722222222; 34.676388888889
  מפת מיקום  מפה מפורטת   (למפת מערב הנגב מוגדלת) כביש 293(למפת מערב הנגב רגילה) כביש 293(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כביש 293(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כביש 293  he tabBackground:;tabBorder:#aaa;defaultTab:0;
 
כביש 293 הוא כביש אזורי המחבר בין כביש 25 בצומת הגדי ליד העיר נתיבות לכביש 6 וכביש 40 במחלף קמה, הסמוך לקיבוץ בית קמה. אורכו 18.5 ק"מ.
הכביש הוארך בשנת 2015 בכקילומטר מזרחה, מצומת קמה הקיים שצומצם ועד המפגש עם כביש 6 וכביש 40, שנפתח באזור זה לתנועה, במחלף קמה.
מסלול הכביש

| ק"מ | שם | סוג מפגש | מיקום | דרכים מצטלבות |
| --- | --- | --- | --- | --- |
כביש 293 ממערב למזרח
| 0 | צומת הגדי |  | נתיבות |   כביש 25 |
| 0.4 | צומת ללא שם |  | בית הגדי | כניסה לבית הגדי |
| 0.6 | צומת ללא שם |  | נתיבות | כניסה לנ.ע.מ פארק תעשיות |
| 4 | צומת תלמי ביל"ו |  | תלמי ביל"ו | כניסה לתלמי ביל"ו ולזרועה |
| 5.5 | צומת ניר משה/ניר עקיבא |  | מבועים |   כביש 2932 |
| 6 | צומת מבועים |  | מבועים | כניסה למבועים |
| 8 | צומת אשבול |  | אשבול | כניסה לאשבול |
| 9 | צומת קלחים |  | קלחים | כניסה לקלחים |
| 10 | צומת פעמי תש"ז |  | פעמי תש"ז | כניסה לפעמי תש"ז |
| 12 | צומת ללא שם |  | שדה צבי | כניסה לשדה צבי |
| 14 | צומת שדה צבי |  | שדה צבי |   כביש 334 |
| 17.5 | צומת קמה |  | בית קמה |   כביש 264 |
| 18.5 | מחלף קמה |  | בית קמה |   כביש 6   כביש 40 |
הסיבה שאין בי פחד

"הסיבה שאין בי פחד" הוא שיר של נטע ברזילי שיצא לאור ב-15 בינואר 2025. מילות השיר נכתבו על ידי טל קסטיאל, והלחן נוצר בשיתוף פעולה בין קסטיאל, עדן אטד ורז קופרמן. ההפקה המוזיקלית נעשתה על ידי אטד וקופרמן.
רקע ותהליך יצירה

"הסיבה שאין בי פחד" הוא השיר הראשון לשנת 2025 אותו הוציאה נטע וממשיך את המגמה של פרויקטים בעברית שמוציאה נטע שהחלה עם האלבום הראשון שלה בעברית.
נטע סיפרה שקיבלה את השיר יומיים לפני שפגשה את בן זוגה הנוכחי, גיא, והרגישה שהיא רוצה לחוות את התחושות המתוארות בו. לדבריה, השיר מצייר תמונה של חיים שהיא שאפה אליהם, ולכן החליטה להקליט אותו ללא שינויים, וציינה כי זהו השיר הראשון אותו לא שינתה לאחר קבלתו.
עטיפת השיר כוללת אוסף תמונות פולארויד של רגעים אישיים של נטע, ובמרכז תמונה שבה היא מחבקת את בן זוגה, גיא.
הרכב

השיר מתאר אהבה טוטאלית ועמוקה, שבה האהוב הוא הסיבה להיעדר פחד ולתחושת ביטחון. המילים מבטאות תחושות של חיבור עמוק, נאמנות ורצון להיות יחד בכל מצב. המוזיקה משלבת אלמנטים של פופ עם נגיעות לטיניות.
קבלה וביקורות

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
יוסמיוזיק: 
בביקורת שפורסמה על ידי מבקר המוזיקלי יוסי חרסונסקי, השיר מתואר כשונה מאוד מסגנונה האוונגרדי הקודם של נטע, וממוקם בבטחה על מסלול המיינסטרים. הביקורת שיבחה את השיר על הפשטות והרגש שבו, אך הדגישה שהוא מתרחק מניסיונות חדשניים לטובת קו מעט קיטשי ונוח יותר.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | מדיה פורסט ישראל | 1  |  |
קרדיטים

מתוך פירוט הקרדיטים שהובא בלינקפדיה.
קולות: נטע ברזילי, עדן אטד ורז קופרמן
גיטרות, בס, פסנתר, מקלדות, כלי הקשה, תזמור ותכנותים: אטד וקופרמן
חצוצרה: רוי זוזובסקי
מיקס: אטד וקופרמן
מאסטרינג: איציק פיליבה